Борис Младенов-Young
Лица човешки
от различни раси…

chitanka.info

Лица човешки — от различни раси.

Лица — от всички възрасти и пол —

едни — богати, други — сиромаси,

родени в ясли или на престол.

Лица — красиви, умни, благородни,

приживе увенчани с ореол.

Лица — престъпни, прости и негодни,

затънали в загнил житейски гьол.

Лица — съсухрени и състарени,

съсипани от болести и скръб.

Лица — обезсмъртени в спомен скъп…

Лица невинни на новородени,

продукт на вековечната любов, —

триумф и символ на живота нов!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.